CELEX: 62018CN0167
Language: lt
Date: 2018-03-02 00:00:00
Title: Byla C-167/18: 2018 m. kovo 2 d. Tribunal Superior de Justicia de Canarias (Ispanija) pateiktas prašymas priimti prejudicinį sprendimą byloje Unión Insular de CC.OO. de Lanzarote / Swissport Spain Aviation Services Lanzarote S.L.

201806010231917402018/C 211/131672018CJC21120180618LT01LTINFO_JUDICIAL20180302111111Byla C-167/18: 2018 m. kovo 2 d.Tribunal Superior de Justicia de Canarias (Ispanija) pateiktas prašymas priimti prejudicinį sprendimą byloje Unión Insular de CC.OO. de Lanzarote / Swissport Spain Aviation Services Lanzarote S.L.
   
 ---documentbreak--- C2112018LT1110120180302LT00131111112018 m. kovo 2 d.Tribunal Superior de Justicia de Canarias (Ispanija) pateiktas prašymas priimti prejudicinį sprendimą byloje Unión Insular de CC.OO. de Lanzarote / Swissport Spain Aviation Services Lanzarote S.L.
   
   (Byla C-167/18)2018/C 211/13Proceso kalba: ispanų
      Prašymą priimti prejudicinį sprendimą pateikęs teismas
   
   
      Tribunal Superior de Justicia de Canarias
   
   
      Šalys pagrindinėje byloje
   
   
      Ieškovė pirmojoje instancijoje ir apeliantė antrojoje instancijoje: Unión Insular de CC. OO. de Lanzarote (Lansarotės darbuotojų komisijų salos sąjunga)
   
      Atsakovė pirmojoje instancijoje ir apeliantė antrojoje instancijoje: Swissport Spain Aviation Services Lanzarote, S. L
   
   
      Prejudiciniai klausimai
   
   
            1.
         
         
            Ar 2001 m. kovo 12 d. Tarybos direktyvos 2001/23/EB dėl valstybių narių įstatymų, skirtų darbuotojų teisių apsaugai įmonių, verslo arba įmonių ar verslo dalių perdavimo atveju, suderinimo (
                  1
               ) 1 straipsnio 1 dalis taikoma, kai įmonė baigia teikti paslaugas klientui, nes nutraukiama paslaugų teikimo sutartis, vykdant veiklą, kuri iš esmės grindžiama darbo jėga (patalpų valymas), ir kai naujasis paslaugų teikėjas perima didžiąją dalį darbuotojų tam, kad jie teiktų tokias paslaugas, jeigu toks darbo sutarčių perėmimas atliekamas dėl Convenio colectivo de trabajo del sector de limpeza (Darbo valymo sektoriuje kolektyvinė sutartis) įtvirtintos imperatyvios normos?
         
      
            2.
         
         
            Ar Ispanijos Aukščiausiojo Teismo išaiškinimas, pagal kurį tais atvejais, kai darbuotojai perimami pagal kolektyvinę sutartį, įmonių perdavimo nėra, nes nėra savanoriško perdavimo reikalavimo, ir todėl ši direktyva nėra taikoma, atitinka Bendrijos direktyvą (kurią yra išaiškinęs Teisingumo Teismas)?
         
      
            3.
         
         
            Ar galima suprasti, kad, vadovaujantis direktyvos nuostatomis, paslaugas teikiančių įmonių atvejais, kai sektoriaus šakos kolektyvinė sutartis nustato darbuotojų perėmimo pareigą, susiduriame su darbuotojų perėmimu ir, atitinkamai, su įmonių perdavimu, kaip tai suprantama pagal minėtą direktyvą?
         
      
            4.
         
         
            Ar Convenio Colectivo de Limpieza de Edificios y Locales de la provincia de Las Palmas 2012/2014 (Las Palmaso provincijos pastatų ir patalpų valymo kolektyvinė sutartis) 14 straipsnis, kuriame įtvirtinta, kad darbuotojų perėmimo pagal kolektyvinę sutartį atvejais perimtieji darbuotojai neišsaugo teisių ir pareigų, turėtų perdavėjo įmonėje, ar darbo sąlygų, kurios buvo sutartos kolektyvine sutartimi, atitinka minėtos direktyvos 3 straipsnį?
         
      (
         1
      )	OL L 82, 2001 3 22, p. 16; 2004 m. specialusis leidimas lietuvių k., 5 sk., 4 t., p. 98.